ანტონიო კარლოს ჟობიმი

thumb|220px|ანტონიო კარლოს ჟობიმი
**ანტონიო კარლოს ჟობიმი** (, ნამდვილი სახელი — **ანტონიუ კარლოს ბრაზილეირუ დე ალმეიდა ჟობიმ** (*Antônio Carlos Brasileiro de Almeida Jobim*); დ. 25 იანვარი, 1927, რიო-დე-ჟანეირო — გ. 8 დეკემბერი, 1994, ნიუ-იორკი), ასევე **ტომ ჟობიმი** —  ბრაზილიელი კომპოზიტორი, მომღერალი, პიანისტი და ბოსა-ნოვას უდიდესი ლეგენდა. მისი კომპოზიციები შესრულებული ჟუან ჟილბერტოსთან ერთად დასაბამს აძლევს ბოსა-ნოვას ჟანრს 1960-იან წლებში.

ჟობიმზე უდიდესი ზეგავლენა მოუხდენია პიშინგიას, ლეგენდარულ მუსიკოსსა და კომპოზიტორს, რომელმაც 1930-იან წლებში თანამედროვე ბრაზილიურ მუსიკის განვითარებას დაუდო დასაბამი.

ჟობიმმა სახელი გაითქვა მწერალ და პოეტ ვინისიუს დი მორაისთან „ორფეუ დე კარნავალ“-ისთვის (1956) მუსიკის დაწერის შემდეგ. ეს მუსიკა საყოველთაოდ ცნობილი გახდა კინოფილმში „შავი ორფეოსი“. მისი ყველაზე პოპულარული სიმღერებისთვის ლირიკას დი მორაისი წერდა.

ამერიკელმა ჯაზის მომღერლებმა ელა ფიცჯერალდმა და ფრენკ სინატრამ გამოიყენეს ჟობიმის სიმღერები საკუთარ ალბომებში Ella Abraça Jobim (1981) და Francis Albert Sinatra & Antonio Carlos Jobim (1967), შესაბამისად. ჟობიმი მას შემდეგ მსოფლიოში ცნობილი გახდა, როგორც მე-20 საუკუნის ერთ-ერთი ყველაზე გავლენიანი კომპოზიტორი.

ჟობიმი დაკრძალულია წმინდა იოანე ნათლისმცემლის სახელობის სასაფლაოზე რიო-დე-ჟანეიროში.
მინი|200პქ|ანტონიო კარლოს ჟობიმის საფლავი
## ჯილდოები და აღიარება
* ანტონიო კარლოს ჟობიმი ერთ-ერთია იმ მცირერიცხოვან არაინგლისურენოვან ავტორთაგან, რომლებიც შეიყვანეს აშშ-ის სიმღერების ავტორთა დიდების დარბაზში.
* 1990 წლის სან-რემოს მუსიკალურ ფესტივალზე დაჯილდოვდა ტენკოს პრემიით კულტურული საქმიანობისთვის.
* 1995 წელს მისმა ალბომმა „Antonio Brasileiro“ გრემის დაჯილდოებაზე მიიღო ჯილდო „საუკეთესო ლათინური ჯაზური პერფორმანსი“.

## ხსოვნა
* რიო-დე-ჟანეიროს საერთაშორისო აეროპორტს ეწოდა მისი სახელი
* 2014 წელს ანტონიო კარლოს ჟობიმის ძეგლი გაიხსნა იპანემას სანაპიროზე.
* 2015 წელს საერთაშორისო ასტრონომიულმა კავშირმა მისი სახელი დაარქვა პლანეტა მერკურის კრატერს.
* 2016 წლის რიოს ზაფხულის ოლიმპიური და პარალიმპიური თამაშების ოფიციალური თილისმები იყო ვინისიუსი და ტომი, ვინისიუს დი მორაისისა და ანტონიო ჟობიმის (შესაბამისად) პატივსაცემად.

### გალერეა

ფაილი:20170823_Plastik_zu_Ehren_Antônio_Carlos_Jobims.jpg|ძეგლი იპანემას სანაპიროზე
ფაილი:Cerimônia_de_encerramento_dos_Jogos_Paralímpicos_Rio_2016_(29776120975)_cropped.jpg|თილისმა ტომი
ფაილი:Medalhas_paralimpicas.jpg|პარალიმპიური მედალი და თილისმა ტომი

## რჩეული კომპოზიციები 
* „Garota de Ipanema“ („გოგონა იპანემადან“)
* „Wave“
* „Tide“
* „Chovendo na Roseira“ („ბავშვური თამაშები“ / ასევე ცნობილია როგორც „ორმაგი ცისარტყელა“)
* „Samba de Uma Nota Só“ („ერთ ნოტიანი სამბა")
* „Corcovado“ („წყნარი ვარსკვლავების წყნარი ღამეები“ / „Quiet Nights of Quiet Stars“)
* „Insensatez“ („How Insensitive“)
* „Desafinado“ („Off Key")
* „Chega de Saudade“ („კმარა ბლუზი“)
* „Triste“
* „Solidão Passageira" („ლურჯი ფრინველი“)
* „Fotografia“ („ფოტოსურათი“)
* „Águas de Março“ („მარტის წყლები“)
* „Samba do Avião“ („სამბას თვითმფრინავი“)
* „Amparo“
* „Matita Perê“
* „Passarim“
* „Borzeguim“
* „Bonita“
* „Two Kites (Things in the Skies)“

## რესურსები ინტერნეტში
* ტომ ჟობიმის ოფიციალური საიტი 

## სქოლიო
კატეგორია:ბრაზილიელი მუსიკოსები
კატეგორია:ბრაზილიელი მომღერლები
კატეგორია:ბრაზილიელი კომპოზიტორები
კატეგორია:ბოსა-ნოვა
კატეგორია:დაბადებული 25 იანვარი
კატეგორია:დაბადებული 1927
კატეგორია:გარდაცვლილი 8 დეკემბერი
კატეგორია:გარდაცვლილი 1994
კატეგორია:ნიუ-იორკში გარდაცვლილები